Ir-relazzjonijiet bilaterali bejn Malta u t-Tuneżija ġew imsaħħa permezz ta' Memorandum of Understanding dwar l-Akwakultura bejn il-Ministru Tuneżin Ben Salem u s-Segretarju Parlamentari Roderick Galdes. Is-Segretarju Parlamentari f'laqgħat mal-Ministru tal-Agrikoltura Tuneżin tkellem dwar kollaborazzjoni teknika bejn iż-żewġ pajjiżi fl-oqsma tal-agrikultura u l-akwakultura. Fil-laqgħat, li kienu fuq medda ta' jumejn, iż-żewġ partijiet iddiskutew biex ikun hemm kuntatti għal opportunitajiet kummerċjali u possibbiltà ta' investiment. Ftehim ieħor mat-Tuneżija ġie ffirmat mill-Ministru għall-Enerġija u l-Konservazzjoni tal-Ilma Konrad Mizzi. Il-ftehim jipprovdi kollaborazzjoni fil-provista, it-trattament, id-distribuzzjoni u d-desalinazzjoni tal-ilma fiż-żewġ pajjiżi. Malta u t-Tuneżija għandhom problemi simili tan-nuqqas ta' ilma u l-Ministru Tuneż sostna li l-Korporazzjoni Maltija għas-Servizzi tal-Ilma, li għandha 30 sena esperjenza f'dan il-qasam, tista' tgħin lit-Tuneżija biex tiżviluppa. #td_uid_4_5ee4ea423188d .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/pr1376b-80x60.jpg) 0 0 no-repeat} 1 minn 1